b'\n_START_ARTICLE_\nTomislav Suni\xc4\x87\n_START_SECTION_\n\xc5\xbdivljenjepis\n_START_PARAGRAPH_\nSuni\xc4\x87 je bil rojen v Zagrebu leta 1953 v dru\xc5\xbeini bosanskih Hrvatov. Njegov o\xc4\x8de Mirko Suni\xc4\x87 (1915\xe2\x80\x932008) je bil odvetnik. Njegov o\xc4\x8de in sestra Tomislava Mirna Suni\xc4\x87 sta bila v komunisti\xc4\x8dni Jugoslaviji obsojena na 4 leta oziroma 1 leto po \xc4\x8dlenu 133 zaradi "sovra\xc5\xbene propagande". Mirko Suni\xc4\x87 je o tem leta 1996 napisal knjigo Moji inkriminirani zapisi._NEWLINE_Tomislav Suni\xc4\x87 je \xc5\xa1tudiral francoski in angle\xc5\xa1ki jezik ter knji\xc5\xbeevnost na Univerzi v Zagrebu leta 1978. Med letoma 1980 in 1982 je delal v Al\xc5\xbeiriji. Kasneje je emigriral v Zdru\xc5\xbeene dr\xc5\xbeave, kjer je magistriral na California State University leta 1985. Leta 1988 je doktoriral iz politi\xc4\x8dnih znanosti na temo evropske nove desnice na University of California. Med 1988 do 1993 je na tej sami univerzi tudi predaval, med 1993-2001 pa je bil diplomat na razli\xc4\x8dnih polo\xc5\xbeajih v Zagrebu, Londonu, Kopenhagnu in Bruslju. Med \xc5\xbeivljenjem v Zdru\xc5\xbeenih dr\xc5\xbeavah je sprejel tudi ameri\xc5\xa1ko dr\xc5\xbeavljanstvo.\n_START_SECTION_\nPublicizem\n_START_PARAGRAPH_\nSuni\xc4\x87eve knjige in poglede bi lahko opisali kot del GRECE, francoskega "think tank"a, ki ga je ustanovil Alain de Benoist in ki je tudi napisal uvod v Suni\xc4\x87evo knjigo in \xc4\x8digar \xc4\x8dlanke je Suni\xc4\x87 pogosto prevajal v angle\xc5\xa1\xc4\x8dino. Evropska nova desnica je ime za razli\xc4\x8dne vrste konservativce in politi\xc4\x8dne skupine, ki nasprotujejo liberalizmu in kapitalizmu. Suni\xc4\x87 se samoopredeljuje za katoli\xc4\x8dana._NEWLINE_V knjigi Homo Americanus Suni\xc4\x87 polemizira z \xc5\xbeido-kr\xc5\xa1\xc4\x8danskim vrednostnim sistemom in njegovo transformacijo v sekularno religijo v dana\xc5\xa1njo ameri\xc5\xa1ko dru\xc5\xbebo. V knjigi prav tako odpre temo politi\xc4\x8dne korektnosti na ameri\xc5\xa1kih univerzah. Tudi posledice totalitarnih re\xc5\xbeimov in liberalizma izpeljuje iz korenin abrahamskih monoteizmov_NEWLINE_Knjiga Against Democracy and Equality: The European New Right je prirejena verzija njegovega doktorata, ki je iz\xc5\xa1la v ve\xc4\x8d izdajah. Po mnenju De Benoista, ki je napisal predogovor v knjigo in ki je predmet \xc5\xa1tudije v knjigi, je naslov kontroverzen, saj nova desnica ni bila nikoli prvenstveno proti demokraciji, bila pa je proti gradualizmu. Alain De Benoist tudi nasprotuje imenu nova desnica, saj meni, da podpira ideje tako nekatere idejam z levega, kakor tudi z desenga politi\xc4\x8dnega prostora._NEWLINE_Suni\xc4\x87 je bil kritik sprememb, ki so se zgodile po drugi svetovni vojni v Evropi in ki so pripeljale do priseljevanja neevropskega prebivalstva in represij nad svobodo govora. Predaval je tudi o Carlu Schmittu, znanstveniku, ki je spadal v gibanje nem\xc5\xa1kih konservativnih revolucionarjev. Suni\xc4\x87 objavlja \xc4\x8dlanke v nem\xc5\xa1kih, ameri\xc5\xa1kih in francoskih revijah. Njegovi pogledi na raso in \xc5\xbeidokr\xc5\xa1\xc4\x8danski monoteizem so vzbudili mnogo zanimanja tako med podporniki, kot tudi nasprotniki teh idej. Njegovi \xc4\x8dlanki so bili objavljeni tudi v osrednjih \xc4\x8dasopisih, vklju\xc4\x8dno z Le Monde, Frankfurter Allgemeine Zeitung, Washington Times, New York Times, New York City Tribune, Pravda.ru, Chicago Tribune, Arutz Sheva, Evening Standard in v Christian Science Monitor.\n_START_SECTION_\nPredavanja\n_START_PARAGRAPH_\nSuni\xc4\x87 je 15. januarja 2007 govoril pred francoskim senatom na konferenci z naslovom "Nationalismes et religions dans les Balkans occidentaux" (Nacionalizmi in religije na Zahodnem Balkanu). Prav tako je ve\xc4\x8dkrat predaval pred nacionalisti\xc4\x8dnimi strankami in gibanji .\n_START_SECTION_\nRadijski program\n_START_PARAGRAPH_\nOd leta 2009 do 2012 je Suni\xc4\x87 vodil radijski program, kjer je predaval tudi na temo nacionalizmov, politike in ras.'